РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  32

от заседание на Комисия ”Професионална квалификация, информационни технологии и статистика” на ВСС,
проведено на 10.09.2013 г.

Днес, 10.09.2013 г. /вторник/ от 08.45 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи” и Светослав Неделчев - главен експерт дирекция „Информационни системи”.

1. ОТНОСНО: Допълване на решение на ВСС по протокол № 32/26.07.2013 г., т. 46.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

ДОПЪЛВА т. 46.1. на т. 46 от решение на ВСС по протокол № 32/26.07.2013 г., както следва: след текста „закупуване на техническо и програмно оборудване за видеоконферетна връзка за нуждите на Апелативните съдилища във Варна, Велико Търново, София” се добавя текста: „и Бургас”.

2. ОТНОСНО: Становище от председателя на ВКС по проекта за Инструкция за разпределение на делата в съдилищата, съобразно случайния принцип по чл. 9 ЗСВ.
3. ОТНОСНО:  Становище от председателя на Софийски окръжен съд по проекта за Инструкция за разпределение на делата в съдилищата, съобразно случайния принцип по чл. 9 ЗСВ.
7. ОТНОСНО: Становище от председателя на Районен съд гр. Нови Пазар по проекта за Инструкция за разпределение на делата в съдилищата, съобразно случайния принцип по чл. 9 ЗСВ.
По т. 2, т. 3 и т. 7,
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1. Приема за сведение становищата от председателите на ВКС, Софийски окръжен съд и Районен съд гр. Нови Пазар за разпределение на делата в съдилищата, съобразно случайния принцип по чл. 9 ЗСВ.
2. Становищата по проекта за Инструкция за разпределение на делата в съдилищата, съобразно случайния принцип по чл. 9 ЗСВ, да се изпратят на Работната група, създадена с решение на ВСС по протокол 32/26.07.2013 г., за обобщаване.
3. Комисията счита, че работната група следва да предложи на ВСС решение по отношение на това дали следва да има самостоятелни правила в различните по степен съдилища.

4. ОТНОСНО: Писмо от Главния прокурор на РБ относно предложение от Министерство на вътрешните работи Национална следствена служба да получи безвъзмездно компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Не възразява Национална следствена служба да получи безвъзмездно компютърна техника от Министерство на вътрешните работи.
4.2. Изпраща решението на комисия „Бюджет и финанси” за представяне на предложение за ВСС.

5. ОТНОСНО: Обобщена информация за образуването, движението и приключването на преписките и делата в Прокуратурата на РБ за І-во шестмесечие на 2013 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема за сведение обобщената информация за образуването, движението и приключването на преписките и делата в Прокуратурата на РБ за І-во шестмесечие на 2013 г.

6. ОТНОСНО: Писмо от Министерство на финансите относно договори по Програма ФАР, BG2003/004-937.08.02, „Подпомагане изпълнението на Стратегията за реформи на съдебната система чрез внедряването на информационни технологии”, Компонент 1- Лот 2 и Лот 3.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение писмото от Министерство на финансите относно договори по Програма ФАР, BG2003/004-937.08.02, „Подпомагане изпълнението на Стратегията за реформи на съдебната система чрез внедряването на информационни технологии”, Компонент 1- Лот 2 и Лот 3.

8. ОТНОСНО: Искане от председателя на Районен съд гр. Червен Бряг за закупуване на компютърна техника.
9. ОТНОСНО: Искане от председателя на Районен съд гр. Раднево за закупуване на компютърна техника.
10. ОТНОСНО: Искане от председателя на Районен съд гр. Елена за закупуване на програмен продукт за нуждите на Съдебно-изпълнителната служба.
11. ОТНОСНО: Искане от председателя на Районен съд гр. Враца за закупуване на 23 броя компютърни конфигурации.
По т.8, 9, 10, 11,
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1. Отлага разглеждането на исканията, в съответствие с взетото решение по протокол  44 от 17.10.2012 г., т.3.
2. Да се укаже на съдилищата, в срок до 15.10.2013 г. да изпратят до комисия ПКИТС искания, ако им е необходима нова компютърна техника, като се съобразят с необходимостта от целесъобразното и ефективно изразходване на финансовите средства и приетите по протокол  44 от 17.10.2012 г., т.3 критерии за даване на разрешения за закупуване на техника

12. ОТНОСНО: Писмо от директора на „Информационно обслужване” АД - клон Варна относно допълване функционалния обхват на САС „Съдебно деловодство” с функции за генериране на УАС и решения за нови обстоятелства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Приема за сведение писмото от директора на „Информационно обслужване” АД - клон Варна.

13. ОТНОСНО: Мониторингов анализ на медийните изяви на членовете на ВСС за периода 1 април – 30 юни 2013 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Приема за сведение мониторинговия анализ на медийните изяви на членовете на ВСС за периода 1 април – 30 юни 2013 г.

14. ОТНОСНО: Доклад от Ваня Панагонова, началник отдел „Протокол” в дирекция „Публична комуникация и протокол” относно вътрешни правила за протоколни подаръци в държавните институции.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Приема за сведение доклада от Ваня Панагонова, началник отдел „Протокол” в дирекция „Публична комуникация и протокол” относно вътрешни правила за протоколни подаръци в държавните институции.

15. ОТНОСНО: Провеждане на симпозиум по съдебно обучение в Анталия, Турция в периода 22-25 октомври 2013 от Висшия съвет на съдиите и прокурорите на Турция.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Определя Румен Георгиев – член на ВСС, председател на КПКИТС за участие в симпозиум по съдебно обучение в Анталия, Турция в периода 22-25 октомври 2013 от Висшият съвет на съдиите и прокурорите на Турция.
15.2. Решението да се изпрати на  комисии „Международна дейност” и „Бюджет и финанси” по компетентност.

16. ОТНОСНО: Писмо от Националния институт на правосъдието относно договор № К11-24-1/02.04.2012 г. – „Компетентна съдебна система и повишаване на капацитета и ефективността в правораздаването чрез обучение”, приоритетна ос ІІ, подприоритет 2.4., бюджетна линия BG051РО002/11/2.4-06.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

16.1. Отлага разглеждането на т. 16 за следващо заседание на комисията.

17. ОТНОСНО: Искане от председателя на районен съд гр. Ямбол за закупуване на сървър.
Поисканата техника е замяна на дефектирал сървър, обслужващ информационната система „Бюра съдимост”

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

17.1. Искането от председателя на районен съд гр. Ямбол за  закупуване на сървър, е основателно.
17.2. Изпраща искането от председателя на районен съд гр. Ямбол на комисия „Бюджет и финанси”, по компетентност.

ПРЕДСЕДАТЕЛ
НА КОМИСИЯТА: /п/

РУМЕН ГЕОРГИЕВ